- Hindi News
- National
- केयू को मिलने के बाद छिन गया हॉकी एस्ट्रोटर्फ, केंद्र ने योजना ही बंद कर दी
केयू को मिलने के बाद छिन गया हॉकी एस्ट्रोटर्फ, केंद्र ने योजना ही बंद कर दी
कुरुक्षेत्रविश्वविद्यालयको केंद्र सरकार की ओर से हॉकी एस्ट्रोटर्फ का तोहफा मिलने के बाद भी मिल नहीं पाया। केंद्र सरकार ने अपनी योजना के तहत इस साल की शुरुआत में केयू में हॉकी एस्ट्रोटर्फ बनाने को मंजूरी दी थी।
इसके लिए केयू को केंद्र सरकार से साढ़े चार करोड़ रुपए की ग्रांट मिलनी थी। कुरुक्षेत्र विश्वविद्लाय के खेल प्रेमी भी हॉकी एस्ट्रोटर्फ के बनने की खबर से उत्साहित थे, लेकिन केंद्र सरकार से सभी मंजूरी मिलने के बाद इस योजना को ही अचानक बंद कर दिया गया। इस बारे में केंद्र की ओर से योजना बंद करने का पत्र भी केयू प्रशासन को भेजा गया है। इससे केयू में हॉकी एस्ट्रोटर्फ बनने की उम्मीदें टूट गई हैं।
बिनामैदान खेलते हैं खिलाड़ी : कुरुक्षेत्रयूनिवर्सिटी में हॉकी एस्ट्रोटर्फ होने के कारण खिलाडिय़ों को बिना मैदान के ही खेलना पड़ता है। इतना ही नहीं बड़े स्तर पर प्रतियोगिता करवाने के लिए केयू को शाहाबाद के हॉकी एस्ट्रोटर्फ पर निर्भर रहना पड़ता है। ऑल इंडिया इंटर यूनिवर्सिटी के फाइनल मुकाबलों में खिलाडिय़ों को शाहाबाद के खेल मैदान में ही ले जाया जाता है।
इस साल की शुरूआत में केंद्र सरकार से कई सालों की दौड़ धूप करने के बाद हॉकी एस्ट्रोटर्फ बनाने के प्रपोजल को मंजूरी मिली थी, लेकिन योजना बंद होने से एस्ट्रोटर्फ बनने का प्रपोजल पूरा ही नहीं हो पाया।
कैसेकरें अभ्यास : हॉकीखिलाड़ी मनीष, संदीप और प्रदीप ने कहा कि किसी भी खेल में अंतर राष्ट्रीय स्तर पर पहचान बनाने के लिए जरुरी है कि खेल मैदान हो। खिलाडिय़ों ने बताया कि हॉकी शिविर के दौरान भी उन्हें कच्चे मैदान में ही अभ्यास करना पड़ता है। जिसके कारण प्रतिभा होने के बावजूद वे पिछड़ जाते हैं। खिलाडिय़ों ने कहा कि सरकार को कम से कम यूनिवर्सिटी में तो सभी खेलों के मैदान बनाने चाहिए। उन्होंने कहा कि खिलाडिय़ों के लिए खेल नीति तैयार करते समय खिलाडिय़ों की सुविधाओं का सबसे ज्यादा ध्यान रखा जाना चाहिए। ताकि अंतर राष्ट्रीय स्तर पर खिलाड़ी बेहतर प्रदर्शन कर पाएं।
तीन साल तक लगाए दिल्ली के चक्कर
केयूके खेल निदेशालय के निदेशक डॉ. दलेल सिंह चौहान ने बताया कि उन्होंने तीन सालों तक हॉकी एस्ट्रोटर्फ बनाने के लिए कई बार चक्कर लगाए। ताकि हॉकी एस्ट्रोटर्फ बनाने को मंजूरी मिल सके। उन्होंने कहा कि केयू के खिलाडिय़ों के लिए हॉकी का मैदान बेहद जरुरी है। इसका कारण कुरुक्षेत्र के खिलाडिय़ों का हॉकी में अच्छे प्रदर्शन का होना है। डॉ. चौहान ने कहा कि अगर खिलाडिय़ों को बेहतर खेल मैदान मिल जाए तो वे और अच्छे परिणाम ला सकते हैं। योजना बंद होने के कारण हॉकी एस्ट्रोटर्फ बनाने का प्रोजेक्ट भी पूरा नहीं हो पाया।
पुरस्कार के पैसे भी अटके
पूर्वकांग्रेस सरकार ने माका ट्रॉफी में पहले, दूसरे तीसरे स्थान पर रहने वाली प्रदेश की यूनिवर्सिटी के लिए दो करोड़, एक करोड़ और 75 लाख रुपए का नकद पुरस्कार देने की घोषणा की थी। जिसके बाद केयू की टीम दूसरे तीसरे स्थानों पर रही। कांग्रेस सरकार तो सत्ता से बाहर हो गई, लेकिन केयू को अपनी पुरस्कार की राशि अब तक नहीं मिली। पुरस्कार राशि का मुद्दा खेल मंत्री अनिल विज के सामने भी उठा था और उन्होंने उचित कार्रवाई का आश्वासन भी दिया था, लेकिन यह आश्वासन अब तक पूरा नहीं हो पाया है।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva